கேள்வி: குரு சோமசுந்தரம் - திரைப்படத்துறை என்பது என்ன?
பதில்: குரு சோமசுந்தரம் 2002 - 2011 ஆண்டு காலத்தில் கூத்துப்பட்டறையில் இணைந்து நாடகங்களை உருவாக்கினார். 2003 ஆம் ஆண்டு சந்திரஹரி நாடகத்தில் இவரைக் கண்ட இயக்குநர் தியாகராஜன் குமாரராஜா, 2008 ஆம் ஆண்டு இவரை அழைத்து தனது ஆரண்ய காண்டம் (திரைப்படம்) எனும் திரைப்படத்தில் 'காளையன்' எனும் வேடத்தில் நடிக்க வைத்தார். அவ்வேடம் பலத்த வரவேற்பைப் பெற்றது. பின், 2013 ஆம் ஆண்டு இயக்குநர் மணிரத்னம்ன் 'கடல் (திரைப்படம்)' திரைப்படத்தில் சிறு வேடத்தில் நடித்தார். கூத்துப்பட்டறையிலிருந்து வெளியேறிய பின் 2013 ஆம் ஆண்டு 5 சுந்தரிகள் எனும் திரைப்படத்தில் புகைப்படக் கலைஞராக நடித்ததின் வாயிலாக மலையாளத் திரையுலகில் கால் பதித்தார். இதே ஆண்டில் இயக்குநர் சுசீந்தரனின் பாண்டிய நாடு திரைப்படத்தில் விசாலின் அண்ணனாக வேடமேற்று நடித்தார். 2014 ஆம் ஆண்டில் இயக்குநர் கார்த்திக் சுப்புராஜ்ன் 'ஜிகர்தண்டா (திரைப்படம்)' திரைப்படத்தில் நடிப்புக் கலை பயிற்றுனராக நடித்திருந்தார். நிகழ் வாழ்க்கையிலும் பாபி சிம்ஹாவுக்கு இவர் நடிப்புக் கலையை பயிற்றுவித்தார்.[http://www.thehindu.com/todays-paper/tp-features/tp-cinemaplus/training-day/article6430417.ece].